
Ministru kabineta sēdes protokollēmums

Noteikumu projekts "Virszemes ūdensobjektu un ostu akvatoriju tīrīšanas un padziļināšanas kārtība"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Klimata un enerģētikas ministrijai kopīgi ar Viedās administrācijas un reģionālās attīstības ministriju, Zemkopības ministriju un nodibinājumu "Latvijas Dabas fonds" izvērtēt virszemes ūdensobjektu sarakstus, kas minēti normatīvajos aktos par upēm (upju posmiem), uz kurām zivju resursu aizsardzības nolūkā aizliegts būvēt un atjaunot hidroelektrostaciju aizsprostus un veidot jebkādus mehāniskus šķēršļus, un normatīvajos aktos par virszemes un pazemes ūdeņu kvalitāti:
· 3.1. Klimata un enerģētikas ministrijai sagatavot grozījumus normatīvajos aktos par virszemes un pazemes ūdeņu kvalitāti un klimata un enerģētikas ministram līdz 2027. gada 31. decembrim tos iesniegt noteiktā kārtībā izskatīšanai Ministru kabinetā;
· 3.2. Zemkopības ministrijai sagatavot grozījumus normatīvajos aktos par upēm (upju posmiem), uz kurām zivju resursu aizsardzības nolūkā aizliegts būvēt un atjaunot hidroelektrostaciju aizsprostus un veidot jebkādus mehāniskus šķēršļus, un zemkopības ministram līdz 2027. gada 31. decembrim tos iesniegt noteiktā kārtībā izskatīšanai Ministru kabinetā.

